Í Torfunesi hefur verið stunduð hrossarækt frá árinu 1978 og hafa þaðan komið mörg hátt dæmd kynbótahross sem og öflug keppnishross . Stofnhryssa búsins er hún Toppa frá Rangá IS1962266245 og eru öll hrossin sem fram koma í sýningunni útaf henni . Torfunes hefur átt hross sem farið hafa á heimsmeistaramót eins og til dæmis Pjakkur frá Torfunesi , Tenór frá Torfunesi , Húni frá Torfunesi , Máttur frá Torfunesi og einnig Grani frá Torfunesi sem vann 5. vetra flokk stóðhesta á heimsmeistaramótinu árið 2017 . Einnig átti Torfunesbúið hæstu 4. vetra hryssuna á landsmótinu 2016 , Stefnu frá Torfunesi , og sama ár fóru 3 hryssur í heiðursverðlaun fyrir afkvæmi , þar á meðal Röst frá Torfunesi sem var hæst . Aðalmarkmið ræktunarinnar er að rækta geðgóð , fagurlega sköpuð og fjölhæf alhliða hross sem henta öllum unnendum íslenska hestsins . Á síðasta ári var Torfunes eitt af tíu búum sem tilnefnd voru til ræktunarbú ársins á landsvísu en búið hefur verið tilnefnt nokkrum sinnum og endaði það í 3. sæti í fyrra . Torfunes hefur verið valið ræktunarbú ársins innan HEÞ nokkrum sinnum og hefur fengið þann titil nokkrum sinnum .